ידעתיו: ענק בחירה והפרשה דרך חיבה, כמו רק אתכם ידעתי מכל משפתות האדמה (עמוס ג' ב'). ואמנם אם תפרש ( כאנקלוס ורמב"ן) ידעתיו שיצוה, או (כרש"י וראז') ידעתיו בעבור שיצוה אין "למען" מתישב יפה, כי אין "למען" אלא להוראת התכלית (כדי שיצוה), או להורות המסבב (באופן שיצוה, שעל ידי כן יצוה). והנה "למען" הראשון הוא ההוראה הראשונה, והשני על ההוראה השניה, שעל ידי שישמרו דרך ה' אוכל להביא על אברהם את אשר דיברתי עליו ויתקיים רצוני שאברהם יהיה לגוי גדול וכו'. והנה המקרא הזה כולו תוספת ביאור אל הקודם, להיות למוסר לבני ישראל, למען ידעו כי מה שאמר שאברהם היו יהיה לגוי גדול וגו' אינו אלא בתנאי שישמרו בניו דרך ה', כי אז יביא ה' על אברהם את אשר דיבר עליו לא בזולת זה, ויזכרו תמיד כי קיום הבטחות ה' לאברהם כולו תלוי במעשיהם (אברהם מיינסטער).